title: Vykonávacie nariadenie Komisie (EÚ) č. 404/2013 z  2. mája 2013 o výnimkách z pravidiel pôvodu stanovených v prílohe II k Dohode o obchode medzi Európskou úniou a jej členskými štátmi na jednej strane a Kolumbiou a Peru na strane druhej, ktoré sa uplatňujú v rámci kvót pre určité výrobky s pôvodom v Peru

text:
               3.5.2013

               SK

               Úradný vestník Európskej únie

               L 121/30

         VYKONÁVACIE NARIADENIE KOMISIE (EÚ) č. 404/2013
   z 2. mája 2013
   o výnimkách z pravidiel pôvodu stanovených v prílohe II k Dohode o obchode medzi Európskou úniou a jej členskými štátmi na jednej strane a Kolumbiou a Peru na strane druhej, ktoré sa uplatňujú v rámci kvót pre určité výrobky s pôvodom v Peru
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na rozhodnutie Rady 2012/735/EÚ z 31. mája 2012 o podpísaní v mene Únie a predbežnom vykonávaní Dohody o obchode medzi Európskou úniou a jej členskými štátmi na jednej strane a Kolumbiou a Peru na strane druhej (1), a najmä na jeho článok 6,
   keďže:

               (1)

               Rada rozhodnutím 2012/735/EÚ schválila podpísanie v mene Únie Dohody o obchode medzi Európskou úniou a jej členskými štátmi na jednej strane a Kolumbiou a Peru na strane druhej (ďalej len „dohoda“). V zmysle rozhodnutia Rady 2012/735/EÚ sa dohoda bude predbežne vykonávať do ukončenia postupov potrebných na jej uzavretie. Dohoda sa predbežne vykonáva od 1. marca 2013.

               (2)

               Príloha II k dohode sa týka definície pojmu „pôvodné výrobky“ a metód administratívnej spolupráce. Pre viaceré výrobky sú v dodatkoch 2A a 5 k danej prílohe stanovené výnimky z pravidiel pôvodu uvedených v prílohe v rámci ročných kvót. Je preto potrebné stanoviť podmienky pre uplatňovanie týchto výnimiek na dovozy z Peru.

               (3)

               Keďže kvóty ustanovené v dodatkoch 2A a 5 k prílohe II k dohode by Komisia mala spravovať podľa poradia, v akom bolo o ne požiadané v súlade s nariadením (EHS) č. 2454/93 z 2. júla 1993 ktorým sa vykonáva nariadenie Rady (EHS) č. 2913/92, ktorým sa ustanovuje Colný kódex spoločenstva (2).

               (4)

               Oprávnenie na využívanie colných koncesií je podmienené preukázaním relevantného dôkazu o pôvode colným orgánom tak, ako to ustanovuje dohoda.

               (5)

               Príloha I k nariadeniu Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (3), zmenená vykonávacím nariadením Komisie (EÚ) č. 927/2012 (4) obsahuje nové číselné znaky KN odlišné od číselných znakov uvedených v dohode. Nové číselné znaky by mali byť zohľadnené v prílohe k tomuto vykonávaciemu nariadeniu. Tieto nové číselné znaky by preto mali byť zohľadnené v časti B prílohy k tomuto nariadeniu.

               (6)

               Keďže dohoda nadobúda platnosť od 1. marca 2013, toto nariadenie sa uplatňuje od toho istého dátumu.

               (7)

               Opatrenia stanovené v tomto nariadení sú v súlade so stanoviskom Výboru pre colný kódex,

         PRIJALA TOTO NARIADENIE:
   Článok 1
   1.   Pravidlá pôvodu stanovené v dodatku 2A k prílohe II k Dohode o obchode medzi Európskou úniou a jej členskými štátmi na jednej strane a Kolumbiou a Peru na strane druhej (ďalej len „dohoda“) sa uplatňujú na výrobky uvedené v časti A prílohy k tomuto nariadeniu.
   2.   Pravidlá pôvodu stanovené v dodatku 5 k prílohe II k dohode sa použijú na výrobky uvedené v časti B prílohy k tomuto nariadeniu.
   Článok 2
   Výnimka stanovená v článku 1 sa na výrobky uvedené v prílohe uplatní len vtedy, keď bude predložený dôkaz o pôvode tak, ako je to stanovené v prílohe II k dohode.
   Článok 3
   Kvóty uvedené v prílohe spravuje Komisia v súlade s ustanoveniami článkov 308a až 308c nariadenia (EHS) č. 2454/93.
   Článok 4
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   Uplatňuje sa od 1. marca 2013.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 2. mája 2013

            Za Komisiu

            predseda

         José Manuel BARROSO

      (1)  Ú. v. EÚ L 354, 21.12.2012, s. 1.

      (2)  Ú. v. ES L 253, 11.10.1993, s. 1.

      (3)  Ú. v. ES L 256, 7.9.1987, s. 1.

      (4)  Ú. v. EÚ L 304, 31.10.2012, s. 1.

      PRÍLOHA

         Peru

      Bez ohľadu na pravidlá interpretácie kombinovanej nomenklatúry má znenie opisu výrobkov iba informatívny charakter, pričom preferenčný režim sa v kontexte tejto prílohy určuje na základe číselných znakov KN tak, ako existujú v čase prijatia tohto nariadenia. Ak sú uvedené číselné znaky ex kódy KN, rozsah preferenčnej schémy sa určí uplatnením číselného znaku KN spolu s príslušným opisom.
      ČASŤ A

                  Poradové č.

                  Číselný znak KN

                  Opis tovaru

                  Obdobie kvóty

                  Objem ročnej kvóty
                  (v tonách čistej hmotnosti, pokiaľ nie je uvedené inak)

                  09.7170

                  3920

                  Ostatné platne, listy, fólie, filmy, pásy, pásky, z plastov, neľahčené a nezosilené, nelaminované, nevystužené alebo podobne nekombinované s ostatnými materiálmi

                  od 1. marca do konca februára

                  15 000

                  09.7171

                  Ex56 07 50 (1) a 5608

                  Šnúry a siete

                  od 1. marca do konca februára

                  650

                  09.7172

                  6108 22 00

                  Dámske alebo dievčenské nohavičky krátke a dlhé, pletené alebo háčkované, z chemických vlákien

                  od 1. marca do konca februára

                  200

                  09.7173

                  6112 31

                  Pánske alebo chlapčenské plavky, pletené alebo háčkované, zo syntetických vlákien

                  od 1. marca do konca februára

                  25

                  09.7174

                  6112 41

                  Dámske alebo dievčenské plavky, pletené alebo háčkované, zo syntetických vlákien

                  od 1. marca do konca februára

                  100

                  09.7175

                  6115 10

                  Pančuchový tovar s odstupňovanou kompresiou (napríklad pančuchy na kŕčové žily), pletený alebo háčkovaný

                  od 1. marca do konca februára

                  25

                  09.7176

                  6115 21 00

                  Ostatné pančuchové nohavice a pančuchy, zo syntetických vlákien, s dĺžkovou hmotnosťou jednoduchej priadze menej ako 67 decitexov, pletené alebo háčkované

                  od 1. marca do konca februára

                  40

                  09.7177

                  6115 22 00

                  Ostatné pančuchové nohavice a pančuchy, zo syntetických vlákien s dĺžkovou hmotnosťou jednoduchej priadze 67 decitexov alebo väčšou, pletené alebo háčkované

                  od 1. marca do konca februára

                  15

                  09.7178

                  6115 30

                  Ostatné dámske dlhé pančuchy alebo podkolienky, z vlákien s dĺžkovou hmotnosťou jednoduchej priadze menej ako 67 decitexov, pletené alebo háčkované

                  od 1. marca do konca februára

                  25

                  09.7179

                  6115 96

                  Ostatné, zo syntetických vlákien, pletené alebo háčkované

                  od 1. marca do konca februára

                  175

                  09.7192

                  7321

                  Kachle, kotly s ohniskom, sporáky, kozuby (tiež s pomocnými kotlíkmi na ústredné kúrenie), ražne, koksové koše, plynové variče, ohrievače tanierov a podobné neelektrické výrobky, používané v domácnostiach, ich časti a súčasti, zo železa alebo ocele

                  od 1. marca do konca februára

                  20 000 položiek

                  09.7193

                  7323

                  Výrobky na stolovanie, kuchynské alebo ostatné výrobkyvýrobky pre domácnosť a ich časti a súčasti, zo železa alebo ocele; vlna zo železa alebo ocele; drôtiky na čistenie riadu a drôtené vankúšiky na čistenie alebo leštenie, rukavice a podobné výrobky zo železa alebo ocele

                  od 1. marca do konca februára

                  50 000

                  09.7194

                  7325

                  Ostatné liate výrobky zo železa alebo ocele

                  od 1. marca do konca februára

                  50 000

      ČASŤ B

                  Poradové č.

                  Číselný znak KN

                  Opis tovaru

                  Obdobie kvóty

                  Objem ročnej kvóty
                  (v metrických tonách)

                  09.7195

                  0303 54 10

                  Mrazené makrely Scomber scombrus a Scomber japonicas

                  od 1. marca do konca februára

                  4 000

                  09.7196

                  0303 89 45

                  Mrazené sardely (ančovičky) (Engraulis spp.)

                  od 1. marca do konca februára

                  120

                  09.7197

                  0303 55 10

                  Stavrida ostroboká (Trachurus trachurus), mrazená

                  od 1. marca do konca februára

                  60

                  0303 55 90 (2)

                  Stavrida druhu (Caranx trachurus), mrazená

                  09.7198

                  0307 49 59

                  Mrazené kalmáre (Ommastrephes spp. s výnimkou druhov Ommastrephes sagittatus, Nototodarus spp. and Sepioteuthis spp.), tiež bez panciera

                  od 1. marca do konca februára

                  4 200

                  09.7199

                  0307 49 99

                  Kalmáre (Ommastrephes spp. s výnimkou druhov Ommastrephes sagittatus, Nototodarus spp. and Sepioteuthis spp.), sušené, solené alebo v slanom náleve, tiež bez panciera

                  od 1. marca do konca februára

                  2 500

                  09.7200

                  1604 15 11

                  Filé z makrely druhov Scomber scombrus and Scomber japonicus, pripravené alebo konzervované

                  od 1. marca do konca februára

                  2 000

                  09.7201

                  1604 15 19

                  Makrely druhov Scomber scombrus and Scomber japonicus, pripravené alebo konzervované, celé alebo v kusoch, ale nie mleté, okrem filé

                  od 1. marca do konca februára

                  800

                  09.7202

                  1604 15 90

                  Makrely druhu Scomber australasicus, pripravené alebo konzervované, celé alebo v kusoch, ale nie mleté

                  od 1. marca do konca februára

                  20

                  09.7203

                  1604 16 00

                  Sardely, pripravené alebo konzervované, celé alebo v kusoch, ale nie mleté

                  od 1. marca do konca februára

                  400

                  09.7204

                  1604 20 40

                  Pripravené alebo konzervované sardely, iné ako celé alebo v kusoch

                  od 1. marca do konca februára

                  30

                  09.7205

                  0307 19 10
                  0307 29 05
                  0307 49 05
                  0307 59 05
                  0307 60 10
                  0307 79 10
                  0307 89 10
                  0307 99 10
                  1605 51 00
                  1605 52 00
                  1605 53 10 (3)

                  1605 53 90 (4)

                  1605 54 00
                  1605 55 00
                  1605 56 00
                  1605 57 00
                  1605 58 00
                  1605 59 00

                  Mäkkýše, pripravené alebo konzervované s výnimkou mušlí druhu Mytilus spp. a Perna spp.

                  od 1. marca do konca februára

                  500

         (1)  Kódy TARIC 5607501110, 5607501910, 5607503010 a 5607509091.

         (2)  Kód TARIC 0303559010.

         (3)  Kód TARIC 1605531095.

         (4)  Kód TARIC 1605539095.


title: Vykonávacie nariadenie Komisie (EÚ) č. 520/2013 zo 6. júna 2013 , ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               7.6.2013

               SK

               Úradný vestník Európskej únie

               L 155/7

         VYKONÁVACIE NARIADENIE KOMISIE (EÚ) č. 520/2013
   zo 6. júna 2013,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 6. júna 2013

            Za Komisiu v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 157, 15.6.2011, s. 1.

      PRÍLOHA
      Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  AL

                  41,5

                  MA

                  51,3

                  MK

                  65,0

                  TN

                  27,9

                  TR

                  62,1

                  ZZ

                  49,6

                  0707 00 05

                  AL

                  36,9

                  MK

                  34,4

                  TR

                  163,2

                  ZZ

                  78,2

                  0709 93 10

                  TR

                  145,6

                  ZZ

                  145,6

                  0805 50 10

                  AR

                  100,7

                  TR

                  95,7

                  ZA

                  109,5

                  ZZ

                  102,0

                  0808 10 80

                  AR

                  166,8

                  BR

                  108,4

                  CL

                  125,9

                  CN

                  71,8

                  NZ

                  134,1

                  US

                  209,8

                  ZA

                  120,3

                  ZZ

                  133,9

                  0809 10 00

                  IL

                  325,6

                  TR

                  183,3

                  ZZ

                  254,5

                  0809 29 00

                  IL

                  750,0

                  TR

                  459,9

                  US

                  811,3

                  ZZ

                  673,7

         (1)  Nomenklatúra krajín stanovená nariadením Komisie (ES) č. 1833/2006 (Ú. v. EÚ L 354, 14.12.2006, s. 19). Kód „ZZ“ znamená „iného pôvodu“.


title: Vykonávacie nariadenie Komisie (EÚ) 2016/2345 zo 14. decembra 2016, ktorým sa mení nariadenie (ES) č. 262/2009 a vykonávacie nariadenie (EÚ) č. 1079/2012, pokiaľ ide o odkazy na ustanovenia ICAO (Text s významom pre EHP )

text:
               21.12.2016

               SK

               Úradný vestník Európskej únie

               L 348/11

         VYKONÁVACIE NARIADENIE KOMISIE (EÚ) 2016/2345
   zo 14. decembra 2016,
   ktorým sa mení nariadenie (ES) č. 262/2009 a vykonávacie nariadenie (EÚ) č. 1079/2012, pokiaľ ide o odkazy na ustanovenia ICAO
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 552/2004 z 10. marca 2004 o interoperabilite siete manažmentu letovej prevádzky v Európe (1), a najmä na jeho článok 3 ods. 5,
   Po konzultácii s Výborom pre jednotné európske nebo,
   keďže:

               (1)

               Príloha I k nariadeniu Komisie (ES) č. 262/2009 (2) obsahuje odkazy na viaceré ustanovenia zväzkov III a IV prílohy 10 k Chicagskému dohovoru, a to konkrétne na zväzok III prvé vydanie, ktoré obsahuje zmenu č. 79 a na zväzok IV tretie vydanie, ktoré obsahuje zmenu č. 77. ICAO od prijatia nariadenia (ES) č. 262/2009 zmenila celý rad ustanovení prílohy 10 k Chicagskému dohovoru, najnovšou úpravou je zahrnutie zmeny č. 90 do druhého vydania zväzku III a zahrnutie zmeny č. 89 do piateho vydania zväzku IV. Preto by sa odkazy na prílohu 10 k Chicagskému dohovoru v nariadení (ES) č. 262/2009 mali aktualizovať, aby sa členským štátom umožnilo dodržiavať medzinárodné právne záväzky a zabezpečil súlad s medzinárodným regulačným rámcom ICAO.

               (2)

               Príloha II k vykonávaciemu nariadeniu Komisie (EÚ) č. 1079/2012 (3) obsahuje odkazy na viaceré ustanovenia zväzku III prílohy 10 k Chicagskému dohovoru, a to konkrétne na zväzok III druhé vydanie, ktoré obsahuje zmenu č. 85. ICAO od prijatia nariadenia (EÚ) č. 1079/2012 zmenila celý rad ustanovení prílohy 10 k Chicagskému dohovoru, najnovšou úpravou je zahrnutie zmeny č. 90 do druhého vydania zväzku III. Príloha II k nariadeniu (EÚ) č. 1079/2012 obsahuje aj odkazy na ustanovenia z dokumentu ICAO 4444, PANS-ATM, a konkrétne na 15. vydanie z roku 2007, ktoré obsahuje zmenu č. 2. ICAO od prijatia nariadenia (EÚ) č. 1079/2012 zmenila celý rad ustanovení dokumentu 4444, najnovšou úpravou je zahrnutie zmeny č. 6. Preto by sa odkazy na prílohu 10 k Chicagskému dohovoru a na dokument ICAO DOC 4444 vo vykonávacom nariadení (EÚ) č. 1079/2012 mali aktualizovať, aby sa členským štátom umožnilo dodržiavať medzinárodné právne záväzky a zabezpečil súlad s medzinárodným regulačným rámcom ICAO.

               (3)

               Nariadenie (ES) č. 262/2009 a vykonávacie nariadenie (EÚ) č. 1079/2012 by sa preto mali zodpovedajúcim spôsobom zmeniť,

         PRIJALA TOTO NARIADENIE:
   Článok 1
   Znenie prílohy I k nariadeniu (ES) č. 262/2009 sa nahrádza takto:

         „Ustanovenia Medzinárodnej organizácie civilného letectva uvedené v článku 3 ods. 1 a v prílohe III bode 2

                  1.

                  Kapitola 3 ‘Surveillance radar systems’, paragraf 3.1.2.5.2.1.2 ‘IC: Interrogator code’ prílohy 10 ICAO ‘Aeronautical Telecommunications’, zväzok IV ‘Surveillance and Collision Avoidance Systems’ (piate vydanie, júl 2014, vrátane zmeny 89).

                  2.

                  Kapitola 5, ‘SSR Mode S Air-Ground Data Link’, paragraf 5.2.9 ‘The data link capability report’ prílohy 10 ICAO ‘Aeronautical Telecommunications’, zväzok III ‘Communication Systems’ (druhé vydanie, júl 2007, vrátane zmeny 90).“

   Článok 2
   Znenie prílohy II k nariadeniu (EÚ) č. 1079/2012 sa nahrádza takto:

         „Ustanovenia ICAO uvedené v článkoch 4 a 8

                  1.

                  Kapitola 2 ‘Letecká pohyblivá služba’, oddiel 2.1 ‘Charakteristiky systému komunikácie VHF zem-vzduch’ a oddiel 2.2 ‘Charakteristiky systému pozemnej inštalácie’ prílohy 10 k Chicagskému dohovoru, III. zväzok 2. časť (druhé vydanie – júl 2007 obsahujúce zmenu č. 90).

                  2.

                  Kapitola 2 ‘Letecká pohyblivá služba’, oddiel 2.1 ‘Charakteristiky systému komunikácie VHF zem-vzduch’, oddiel 2.3.1 ‘Funkcia prenosu’ a oddiel 2.3.2 ‘Funkcia príjmu’ bez pododdielu 2.3.2.8 ‘VDL – Odolnosť proti rušeniu’ prílohy 10 k Chicagskému dohovoru, III. diel 2. časť (druhé vydanie – júl 2007 obsahujúce zmenu č. 90).

                  3.

                  Oddiel 12.3.1.5 ‘Kanálový rozstup 8,33 kHz’ dokumentu ICAO PANS-ATM 4444 (15. vydanie – 2007 obsahujúce zmenu č. 6).“

   Článok 3
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 14. decembra 2016

            Za Komisiu

            predseda

         Jean-Claude JUNCKER

      (1)  Ú. v. EÚ L 96, 31.3.2004, s. 26.

      (2)  Nariadenie Komisie (ES) č. 262/2009, ktorým sa ustanovujú požiadavky na koordinované prideľovanie a využívanie výzvových kódov pre mód S v jednotnom európskom vzdušnom priestore (Ú. v. EÚ L 84, 31.3.2009, s. 20).

      (3)  Vykonávacie nariadenie Komisie (ES) č. 1079/2012 zo 16. novembra 2012, ktorým sa ustanovujú požiadavky na kanálový odstup pri hlasovej komunikácii pre jednotný európsky vzdušný priestor (Ú. v. EÚ L 320, 17.11.2012, s. 14).


title: Vykonávacie nariadenie Komisie (EÚ) č. 186/2012 zo 7. marca 2012 , ktorým sa do Registra chránených označení pôvodu a chránených zemepisných označení zapisuje názov [Schwäbische Spätzle / Schwäbische Knöpfle (CHZO)]

text:
               8.3.2012

               SK

               Úradný vestník Európskej únie

               L 69/3

         VYKONÁVACIE NARIADENIE KOMISIE (EÚ) č. 186/2012
   zo 7. marca 2012,
   ktorým sa do Registra chránených označení pôvodu a chránených zemepisných označení zapisuje názov [Schwäbische Spätzle / Schwäbische Knöpfle (CHZO)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 510/2006 z 20. marca 2006 o ochrane zemepisných označení a označení pôvodu poľnohospodárskych výrobkov a potravín (1), a najmä na jeho článok 7 ods. 4 prvý pododsek,
   keďže:

               (1)

               Žiadosť Nemecka o zápis názvu „Schwäbische Spätzle / Schwäbische Knöpfle“ do registra bola v súlade s článkom 6 ods. 2 prvým pododsekom nariadenia (ES) č. 510/2006 uverejnená v Úradnom vestníku Európskej únie
                   (2).

               (2)

               Komisii nebola oznámená žiadna námietka v zmysle článku 7 nariadenia (ES) č. 510/2006 a tento názov sa teda musí zapísať do registra,

         PRIJALA TOTO NARIADENIE:
   Článok 1
   Názov uvedený v prílohe k tomuto nariadeniu sa zapisuje do registra.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 7. marca 2012

            Za Komisiu v mene predsedu

         Dacian CIOLOȘ

            člen Komisie

      (1)  Ú. v. EÚ L 93, 31.3.2006, s. 12.

      (2)  Ú. v. EÚ C 191, 1.7.2011, s. 20.

      PRÍLOHA
      Potraviny uvedené v prílohe I k nariadeniu:

         Trieda 2.7.   Cestoviny

      NEMECKO
      Schwäbische Spätzle / Schwäbische Knöpfle (CHZO)


title: Vykonávacie nariadenie Komisie (EÚ) č. 17/2012 z  11. januára 2012 , ktorým sa mení a dopĺňa nariadenie Rady (ES) č. 32/2000, pokiaľ ide o predĺženie colných kvót Únie na výrobky z juty a kokosových vlákien

text:
               12.1.2012

               SK

               Úradný vestník Európskej únie

               L 8/31

         VYKONÁVACIE NARIADENIE KOMISIE (EÚ) č. 17/2012
   z 11. januára 2012,
   ktorým sa mení a dopĺňa nariadenie Rady (ES) č. 32/2000, pokiaľ ide o predĺženie colných kvót Únie na výrobky z juty a kokosových vlákien
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 32/2000 zo 17. decembra 1999, ktorým sa otvárajú colné kvóty Spoločenstva záväzné podľa Všeobecnej dohody o clách a obchode (GATT) a určité ďalšie colné kvóty Spoločenstva a ustanovuje ich správa, a ktorým sa ustanovujú podrobné pravidlá úpravy týchto kvót, a ktorým sa zrušuje nariadenie (ES) č. 1808/95 (1), a najmä na jeho článok 9 ods. 1 písm. b) druhú zarážku,
   keďže:

               (1)

               V súlade s ponukou, ktorú Európske spoločenstvo predložilo v rámci konferencie Organizácie Spojených národov o obchode a rozvoji (Unctad) a paralelne so svojím systémom všeobecných preferencií (GSP), Spoločenstvo zaviedlo v roku 1971 colné preferencie na výrobky z juty a kokosových vlákien s pôvodom v niektorých rozvojových krajinách. Tieto preferenčné opatrenia mali podobu postupného znižovania colných sadzieb v rámci Spoločného colného sadzobníka a od roku 1978 do 31. decembra 1994 predstavovali úplné pozastavenie uplatňovania týchto ciel.

               (2)

               Od roku 1995, keď nadobudol účinnosť systém všeobecných preferencií (GSP), Spoločenstvo popri GATT otvorilo pre určité množstvá výrobkov z juty a kokosových vlákien autonómne colné kvóty Spoločenstva s nulovou colnou sadzbou. Platnosť colných kvót, ktoré sa pre tieto výrobky otvorili v rámci nariadenia (ES) č. 32/2000, sa nariadením Komisie (ES) č. 204/2009 (2) predĺžila do 31. decembra 2011.

               (3)

               Keďže platnosť systému všeobecných preferencií sa nariadením Európskeho parlamentu a Rady (EÚ) č. 512/2011 z 11. mája 2011, ktorým sa mení a dopĺňa nariadenie Rady (ES) č. 732/2008, ktorým sa uplatňuje systém všeobecných colných preferencií na obdobie od 1. januára 2009 do 31. decembra 2011 (3), predĺžila do 31. decembra 2013, platnosť colnej kvóty pre jutu a kokosové vlákna by sa mala takisto predĺžiť do 31. decembra 2013.

               (4)

               Nariadenie (ES) č. 32/2000 by sa preto malo zodpovedajúcim spôsobom zmeniť a doplniť.

               (5)

               Opatrenia stanovené v tomto nariadení sú v súlade so stanoviskom Výboru pre colný kódex,

         PRIJALA TOTO NARIADENIE:
   Článok 1
   Údaje „od 1.1.2009 do 31.12.2009“, „od 1.1.2010 do 31.12.2010“ a od „1.1.2011 do 31.12.2011“ v piatom stĺpci (Platnosť kvóty) prílohy III k nariadeniu (ES) č. 32/2000 sa pre poradové čísla 09.0107, 09.0109 a 09.0111 nahrádzajú údajmi „od 1.1.2012 do 31.12.2012“ a „od 1.1.2013 do 31.12.2013“.
   Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   Uplatňuje sa od 1. januára 2012.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 11. januára 2012

            Za Komisiu

            predseda

         José Manuel BARROSO

      (1)  Ú. v. ES L 5, 8.1.2000, s. 1.

      (2)  Ú. v. EÚ L 71, 17.3.2009, s. 13.

      (3)  Ú. v. EÚ L 145, 31.5.2011, s. 28.


title: Vykonávacie nariadenie Komisie (EÚ) č. 353/2013 z  18. apríla 2013 , ktorým sa mení vykonávacie nariadenie (EÚ) č. 543/2011, pokiaľ ide o spúšťaciu úroveň dodatočných ciel na uhorky šalátové, čerešne okrem višní, marhule, rajčiaky, slivky, broskyne vrátane nektáriniek a stolové hrozno

text:
               19.4.2013

               SK

               Úradný vestník Európskej únie

               L 109/1

         VYKONÁVACIE NARIADENIE KOMISIE (EÚ) č. 353/2013
   z 18. apríla 2013,
   ktorým sa mení vykonávacie nariadenie (EÚ) č. 543/2011, pokiaľ ide o spúšťaciu úroveň dodatočných ciel na uhorky šalátové, čerešne okrem višní, marhule, rajčiaky, slivky, broskyne vrátane nektáriniek a stolové hrozno
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä na jeho článok 143 písm. b) v spojení s jeho článkom 4,
   keďže:

               (1)

               Vo vykonávacom nariadení Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), sa stanovuje dohľad nad dovozom výrobkov uvedených v prílohe XVIII k danému nariadeniu. Uvedený dohľad sa vykonáva v súlade s podmienkami ustanovenými v článku 308d nariadenia Komisie (EHS) č. 2454/93 z 2. júla 1993, ktorým sa vykonáva nariadenie Rady (EHS) č. 2913/92, ktorým sa ustanovuje Colný kódex Spoločenstva (3).

               (2)

               Na účely uplatňovania článku 5 ods. 4 Dohody o poľnohospodárstve (4), uzatvorenej v rámci Uruguajského kola multilaterálnych obchodných rokovaní a na základe posledných dostupných údajov za roky 2010, 2011 a 2012, by sa mala od 1. mája 2013 upraviť spúšťacia úroveň dodatočných ciel na uhorky šalátové a čerešne okrem višní a od 1. júna 2013 na marhule, rajčiaky, slivky, broskyne, vrátane nektáriniek, a stolové hrozno.

               (3)

               Vykonávacie nariadenie (EÚ) č. 543/2011 by sa preto malo zodpovedajúcim spôsobom zmeniť.

               (4)

               Keďže je potrebné zabezpečiť, aby sa toto opatrenie začalo uplatňovať čo najskôr po sprístupnení aktualizovaných údajov, je vhodné, aby toto nariadenie nadobudlo účinnosť dňom jeho uverejnenia.

               (5)

               Opatrenia stanovené v tomto nariadení sú v súlade so stanoviskom Riadiaceho výboru pre spoločnú organizáciu poľnohospodárskych trhov,

         PRIJALA TOTO NARIADENIE:
   Článok 1
   Príloha XVIII k vykonávaciemu nariadeniu (EÚ) č. 543/2011 sa nahrádza textom uvedeným v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 18. apríla 2013

            Za Komisiu

            predseda

         José Manuel BARROSO

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 157, 15.6.2011, s. 1.

      (3)  Ú. v. ES L 253, 11.10.1993, s. 1.

      (4)  Ú. v. ES L 336, 23.12.1994, s. 22.

      PRÍLOHA

            „PRÍLOHA XVIII
            DODATOČNÉ DOVOZNÉ CLÁ: HLAVA IV KAPITOLA I ODDIEL 2
            Znenie opisu tovaru nemá vplyv na pravidlá výkladu kombinovanej nomenklatúry a slúži len na informáciu. Rozsah pôsobnosti dodatočných ciel je na účely tejto prílohy určený rozsahom číselných znakov KN v ich aktuálnej podobe v čase prijatia tohto nariadenia.

                        Poradové číslo

                        Číselný znak KN

                        Opis tovaru

                        Obdobie uplatňovania

                        Spúšťacie úrovne
                        (v tonách)

                        78.0015

                        0702 00 00

                        Rajčiaky

                        od 1. októbra do 31. mája

                        462 389

                        78.0020

                        od 1. júna do 30. septembra

                        30 766

                        78.0065

                        0707 00 05

                        Uhorky šalátové

                        od 1. mája do 31. októbra

                        13 080

                        78.0075

                        od 1. novembra do 30. apríla

                        15 100

                        78.0085

                        0709 91 00

                        Artičoky pravé

                        od 1. novembra do 30. júna

                        37 475

                        78.0100

                        0709 93 10

                        Cukety

                        od 1. januára do 31. decembra

                        85 538

                        78.0110

                        0805 10 20

                        Pomaranče

                        od 1. decembra do 31. mája

                        468 160

                        78.0120

                        0805 20 10

                        Klementínky

                        od 1. novembra do konca februára

                        86 205

                        78.0130

                        0805 20 30
                        0805 20 50
                        0805 20 70
                        0805 20 90

                        Mandarínky (vrátane tangeríniek a satsumov); wilkingy a podobné citrusové hybridy

                        od 1. novembra do konca februára

                        93 949

                        78.0155

                        0805 50 10

                        Citróny

                        od 1. júna do 31. decembra

                        311 193

                        78.0160

                        od 1. januára do 31. mája

                        101 513

                        78.0170

                        0806 10 10

                        Stolové hrozno

                        od 21. júla do 20. novembra

                        124 303

                        78.0175

                        0808 10 80

                        Jablká

                        od 1. januára do 31. augusta

                        703 063

                        78.0180

                        od 1. septembra do 31. decembra

                        73 884

                        78.0220

                        0808 30 90

                        Hrušky

                        od 1. januára do 30. apríla

                        225 388

                        78.0235

                        od 1. júla do 31. decembra

                        33 797

                        78.0250

                        0809 10 00

                        Marhule

                        od 1. júna do 31. júla

                        4 930

                        78.0265

                        0809 21 00
                        0809 29 00

                        Čerešne okrem višní

                        od 21. mája do 10. augusta

                        33 967

                        78.0270

                        0809 30

                        Broskyne vrátane nektáriniek

                        od 11. júna do 30. septembra

                        2 712

                        78.0280

                        0809 40 05

                        Slivky

                        od 11. júna do 30. septembra

                        10 441“


title: Vykonávacie nariadenie Komisie (EÚ) č. 1202/2012 z  13. decembra 2012 , ktorým sa stanovujú sadzby náhrad uplatniteľné na vajcia a vaječné žĺtky vyvážané vo forme tovaru, na ktorý sa nevzťahuje príloha I k zmluve

text:
               14.12.2012

               SK

               Úradný vestník Európskej únie

               L 342/40

         VYKONÁVACIE NARIADENIE KOMISIE (EÚ) č. 1202/2012
   z 13. decembra 2012,
   ktorým sa stanovujú sadzby náhrad uplatniteľné na vajcia a vaječné žĺtky vyvážané vo forme tovaru, na ktorý sa nevzťahuje príloha I k zmluve
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä na jeho článok 164 ods. 2,
   keďže:

               (1)

               Článok 162 ods. 1 písm. b) nariadenia (ES) č. 1234/2007 stanovuje, že rozdiely medzi cenami v medzinárodnom obchode pre výrobky uvedené v článku 1 ods. 1 písm. s) a vymenované v časti XIX prílohy I k uvedenému nariadeniu a cenami v rámci Spoločenstva sa môžu uhradiť vývoznou náhradou, ak sa tieto výrobky vyvážajú vo forme tovarov vymenovaných v časti V prílohy XX k uvedenému nariadeniu.

               (2)

               Nariadením Komisie (EÚ) č. 578/2010 z 29. júna 2010, ktorým sa vykonáva nariadenie Rady (ES) č. 1216/2009, pokiaľ ide o systém priznávajúci vývozné náhrady na určité poľnohospodárske výrobky vyvážané vo forme tovaru, na ktorý sa nevzťahuje príloha I k zmluve, a kritériá stanovovania výšky týchto náhrad (2), sa určujú výrobky, na ktoré by mala byť stanovená sadzba náhrady uplatňovaná v prípade vývozu týchto výrobkov vo forme tovarov uvedených v časti V prílohy XX k nariadeniu (ES) č. 1234/2007.

               (3)

               V súlade s článkom 14 ods. 1 nariadenia (EÚ) č. 578/2010 by sa mala sadzba náhrady na 100 kg každého príslušného základného výrobku stanoviť na rovnaké obdobie ako to, pre ktoré sú náhrady stanovené pre rovnaké výrobky vyvážané nespracované.

               (4)

               Článok 162 ods. 2 nariadenia (ES) č. 1234/2007 stanovuje, že vývozná náhrada pre výrobok obsiahnutý v tovare nemôže prevýšiť náhradu uplatniteľnú na tento výrobok v prípade, že je vyvážaný bez ďalšieho spracovania.

               (5)

               Náhrady, ktoré sa uplatňujú v súčasnosti, sa stanovili vo vykonávacom nariadení Komisie (EÚ) č. 861/2012 (3). Vzhľadom na to, že by sa mali stanoviť nové náhrady, uvedené nariadenie by sa malo zrušiť.

               (6)

               S cieľom zabrániť narušeniu súčasnej situácie na trhu, zabrániť špekuláciám na trhu a zaistiť účinné riadenie by toto nariadenie malo nadobudnúť účinnosť dňom jeho uverejnenia v Úradnom vestníku Európskej únie.

               (7)

               Riadiaci výbor pre spoločnú organizáciu poľnohospodárskych trhov nedoručil stanovisko v lehote, ktorú stanovil predseda výboru,

         PRIJALA TOTO NARIADENIE:
   Článok 1
   Sadzby náhrad uplatniteľné na základné výrobky uvedené v prílohe I k nariadeniu (EÚ) č. 578/2010 a v časti XIX prílohy I k nariadeniu (ES) č. 1234/2007 a vyvážané vo forme tovarov uvedených v časti V prílohy XX k nariadeniu (ES) č. 1234/2007 sa stanovujú tak, ako je uvedené v prílohe k tomuto nariadeniu.
   Článok 2
   Vykonávacie nariadenie (EÚ) č. 861/2012 sa týmto zrušuje.
   Článok 3
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 13. decembra 2012

            Za Komisiu v mene predsedu

         Daniel CALLEJA

            generálny riaditeľ pre podnikanie a priemysel

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 171, 6.7.2010, s. 1.

      (3)  Ú. v. EÚ L 255, 21.9.2012, s. 27.

      PRÍLOHA

         Sadzba náhrad uplatniteľná od 14. decembra 2012 na vajcia a vaječné žĺtky vyvážané vo forme tovarov, na ktoré sa nevzťahuje príloha I k zmluve

                  (EUR/100 kg)

                  Kód KN

                  Opis

                  Miesto určenia (1)

                  Sadzba náhrad

                  0407

                  Vtáčie vajcia v škrupinách, čerstvé, konzervované alebo varené:

                  – Ostatné čerstvé vajcia:

                  0407 21 00

                  – – Z hydiny druhu Gallus domesticus:

                              a)

                              Na vývoz albumínu patriaceho pod kódy KN 3502 11 90 a 3502 19 90

                  02

                  0,00

                  03

                  0,00

                  04

                  0,00

                              b)

                              Na vývoz iných tovarov

                  01

                  0,00

                  0407 29

                  – – Ostatné:

                  0407 29 10

                  – – – Z hydiny, iné ako z hydiny druhu Gallus domesticus:

                              a)

                              Na vývoz albumínu patriaceho pod kódy KN 3502 11 90 a 3502 19 90

                  02

                  0,00

                  03

                  0,00

                  04

                  0,00

                              b)

                              Na vývoz iných tovarov

                  01

                  0,00

                  0407 90

                  – Ostatné:

                  0407 90 10

                  – – Z hydiny

                              a)

                              Na vývoz albumínu patriaceho pod kódy KN 3502 11 90 a 3502 19 90

                  02

                  0,00

                  03

                  0,00

                  04

                  0,00

                              b)

                              Na vývoz iných tovarov

                  01

                  0,00

                  0408

                  Vtáčie vajcia bez škrupín a vaječné žĺtky čerstvé, sušené, varené vo vode alebo v pare, tvarované, mrazené alebo inak konzervované, tiež s prídavkom cukru alebo iných sladidiel:

                  – Vaječné žĺtky:

                  0408 11

                  – – Sušené:

                  ex 0408 11 80

                  – – – Vhodné na ľudskú konzumáciu:

                  nesladené

                  01

                  0,00

                  0408 19

                  – – Ostatné:

                  – – – Vhodné na ľudskú konzumáciu:

                  ex 0408 19 81

                  – – – – Tekuté:

                  nesladené

                  01

                  0,00

                  ex 0408 19 89

                  – – – – Mrazené:

                  nesladené

                  01

                  0,00

                  – Ostatné:

                  0408 91

                  – – Sušené:

                  ex 0408 91 80

                  – – – Vhodné na ľudskú konzumáciu:

                  nesladené

                  01

                  0,00

                  0408 99

                  – – Ostatné:

                  ex 0408 99 80

                  – – – Vhodné na ľudskú konzumáciu:

                  nesladené

                  01

                  0,00

         (1)  Miesta určenia sú tieto:

                  01

                  Tretie krajiny. Pre Švajčiarsko a Lichtenštajnsko sa tieto sadzby neuplatňujú na tovar uvedený v tabuľkách I a II k protokolu 2 k Dohode medzi Európskym spoločenstvom a Švajčiarskou konfederáciou z 22. júla 1972.

                  02

                  Kuvajt, Bahrajn, Omán, Katar, Spojené arabské emiráty, Jemen, Turecko, osobitná administratívna oblasť Hongkong a Rusko.

                  03

                  Južná Kórea, Japonsko, Malajzia, Thajsko, Taiwan a Filipíny.

                  04

                  Všetky miesta určenia okrem Švajčiarska a tých, ktoré sú uvedené v 02 a 03.


title: Vykonávacie nariadenie Komisie (EÚ) č. 120/2014 zo 7. februára 2014 , ktorým sa mení nariadenie (ES) č. 1981/2006 o podrobných pravidlách implementácie článku 32 nariadenia Európskeho parlamentu a Rady (ES) č. 1829/2003, pokiaľ ide o referenčné laboratórium Spoločenstva pre geneticky modifikované organizmy  Text s významom pre EHP

text:
               8.2.2014

               SK

               Úradný vestník Európskej únie

               L 39/46

         VYKONÁVACIE NARIADENIE KOMISIE (EÚ) č. 120/2014
   zo 7. februára 2014,
   ktorým sa mení nariadenie (ES) č. 1981/2006 o podrobných pravidlách implementácie článku 32 nariadenia Európskeho parlamentu a Rady (ES) č. 1829/2003, pokiaľ ide o referenčné laboratórium Spoločenstva pre geneticky modifikované organizmy
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1829/2003 z 22. septembra 2003 o geneticky modifikovaných potravinách a krmivách (1), a najmä na jeho článok 32 druhý a piaty pododsek,
   keďže:

               (1)

               V nariadení Komisie (ES) č. 1981/2006 (2) zmenenom vykonávacím nariadením (EÚ) č. 503/2013 (3) boli stanovené podrobné pravidlá vykonávania článku 32 nariadenia (ES) č. 1829/2003. Tieto pravidlá je potrebné aktualizovať, najmä pokiaľ ide o finančné príspevky žiadateľov, aby sa zohľadnili zmeny v nákladoch, ktoré vznikajú pri testovaní a validácii metód detekcie, a zmeny v prideľovaní úloh v členských štátoch.

               (2)

               Nariadenie by malo tiež zohľadňovať rastúci počet geneticky modifikovaných organizmov (ďalej len „GMO“) s viacerými transformačnými zmenami a rastúcim množstvom kombinácií samostatných transformačných zmien.

               (3)

               Je potrebné aktualizovať zoznam národných referenčných laboratórií ustanovených na pomoc referenčnému laboratóriu Spoločenstva uvedenému v článku 32 prvom odseku nariadenia (ES) č. 1829/2003 (ďalej len „RLS“) pri testovaní a validácii metód detekcie s cieľom zohľadniť zmeny v národných referenčných laboratóriách ustanovených členskými štátmi a doplniť uvedený zoznam o laboratóriá v členských štátoch, ktoré nedávno pristúpili k Únii.

               (4)

               Mali by sa stanoviť prechodné opatrenia, aby žiadatelia, ktorí dostali potvrdenie žiadosti o povolenie zo strany príslušného vnútroštátneho orgánu v súlade s nariadením (ES) č. 1829/2003 pred nadobudnutím účinnosti tohto nariadenia, mohli uhradiť finančné príspevky podľa nariadenia (ES) č. 1981/2006.

               (5)

               Verejným výskumným inštitúciám so sídlom v EÚ, ktoré žiadajú o povolenia týkajúce sa GMO v súvislosti s projektmi financovanými najmä z verejného sektora, by sa mala venovať náležitá pozornosť, a preto by sa v takýchto prípadoch mala znížiť výška finančného príspevku.

               (6)

               Nariadenie (ES) č. 1981/2006 by sa preto malo zodpovedajúcim spôsobom zmeniť.

               (7)

               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TOTO NARIADENIE:
   Článok 1
   Nariadenie (ES) č. 1981/2006 sa mení takto:

               1.

               V článku 2 sa písmeno a) nahrádza takto:

                           „a)

                           ‚postup úplnej validácie‘ je:

                                       i)

                                       posúdenie kritérií účinnosti metódy, ktoré sú podľa žiadateľa v súlade s dokumentom Definícia minimálnych požiadaviek na účinnosť analytických metód testovania GMO (4), a to na základe kruhového testu, ktorý je v súlade s medzinárodnými normami a prebieha v spolupráci s národnými referenčnými laboratóriami. Odkaz na uvedený dokument sa nachádza:

                                                   —

                                                   v prípade geneticky modifikovaných rastlín určených na použitie ako potraviny alebo krmivá, v prípade potravín alebo krmív, ktoré obsahujú geneticky modifikované rastliny alebo sú z nich zložené, a v prípade potravín, ktoré boli vyrobené z geneticky modifikovaných rastlín alebo obsahujú zložky vyrobené z takýchto rastlín, alebo v prípade krmív vyrobených z geneticky modifikovaných rastlín – v bode 3.1.C.4 prílohy III k vykonávaciemu nariadeniu Komisie (EÚ) č. 503/2013 (5);

                                                   —

                                                   vo všetkých ostatných prípadoch – v bode 1 časti B prílohy I k nariadeniu (ES) č. 641/2004,

                                             a

                                       ii)

                                       posúdenie presnosti a pravdivosti metódy poskytnutej žiadateľom.

                  (4)  http://gmo-crl.jrc.ec.europa.eu/doc/Min_Perf_Requirements_Analytical_methods.pdf, RLS a Európska sieť laboratórií pre GMO, 13. októbra 2008."

                  (5)  Ú. v. EÚ L 157, 8.6.2013, s. 1.“"

               2.

               V článku 2 sa dopĺňajú tieto vymedzenia pojmov:

                           „e)

                           ‚GMO s jednou samostatnou transformačnou zmenou‘ je GMO získaný jediným samostatným transformačným procesom;

                           f)

                           ‚GMO s viacerými transformačnými zmenami‘ je GMO, ktorý má viac ako jednu samostatnú transformačnú zmenu, získaný konvenčným krížením, kotransformáciou alebo retransformáciou.“

               3.

               Článok 3 sa nahrádza takto:
               „Článok 3
               Finančné príspevky
               1.   Za každú žiadosť týkajúcu sa GMO s jednou samostatnou transformačnou zmenou musí žiadateľ zaplatiť RLS paušálny príspevok vo výške 40 000 EUR.
               2.   RLS požiada žiadateľa o zaplatenie dodatočného príspevku vo výške 65 000 EUR, ak je nutný postup úplnej validácie metódy detekcie a identifikácie GMO s jednou samostatnou transformačnou zmenou v súlade s týmito ustanoveniami:

                           a)

                           príloha III k vykonávaciemu nariadeniu (EÚ) č. 503/2013, ak sa žiadosť týka:

                                       i)

                                       geneticky modifikovaných rastlín určených na použitie ako potraviny alebo krmivá;

                                       ii)

                                       potravín alebo krmív, ktoré obsahujú geneticky modifikované rastliny alebo sú z nich zložené;

                                       iii)

                                       potravín, ktoré sú vyrobené z geneticky modifikovaných rastlín alebo obsahujú zložky vyrobené z geneticky modifikovaných rastlín, alebo krmív vyrobených z takýchto rastlín, alebo

                           b)

                           príloha I k nariadeniu (ES) č. 641/2004 vo všetkých ostatných prípadoch.

                     3.   Pokiaľ ide o žiadosť týkajúcu sa GMO s viacerými transformačnými zmenami, ak RLS validovalo metódu detekcie a identifikácie všetkých samostatných transformačných zmien, z ktorých GMO pozostáva, alebo ak ešte prebieha validácia, paušálny príspevok závisí od počtu (N) samostatných transformačných zmien, z ktorých GMO pozostáva, a vypočítava sa ako 20 000 EUR + (N × 5 000 EUR). Pri tomto výpočte sa zohľadňuje iba GMO s viacerými transformačnými zmenami s najvyšším počtom samostatných transformačných zmien.
               4.   Pokiaľ ide o žiadosť týkajúcu sa GMO s viacerými transformačnými zmenami, ktorý má jednu alebo viacero samostatných transformačných zmien, v prípade ktorých RLS nevalidovalo metódu detekcie a identifikácie, alebo v prípade ktorých neprebieha validácia, príspevok sa vypočítava takto: v prípade transformačných zmien, pre ktoré neexistuje nijaká validovaná metóda, sa uplatňuje článok 3 ods. 1 a 2 a v prípade GMO s viacerými transformačnými zmenami sa uplatňuje článok 3 ods. 3, pričom N zodpovedá počtu samostatných transformačných zmien, z ktorých pozostáva GMO, pre ktorý existuje validovaná metóda.
               5.   RLS zníži výšku dodatočného príspevku uvedeného v odseku 2 primerane k ušetreným nákladom:

                           a)

                           v prípade, že žiadateľ poskytne materiál potrebný na vykonanie postupu úplnej validácie, a/alebo

                           b)

                           v prípade, že žiadateľ poskytne údaje, ktoré sa vzťahujú na moduly, ako sú protokoly o extrakcii DNA a referenčné systémy pre konkrétne druhy, ktoré už RLS validovalo a uverejnilo.

                     6.   V prípade, že náklady na validáciu metódy detekcie a identifikácie navrhovanej žiadateľom presiahnu výšku finančných príspevkov uvedených v odsekoch 1, 2 a 3 aspoň o 50 %, požiada sa o ďalší finančný príspevok. Ďalší príspevok pokrýva 50 % časti nákladov, ktoré presahujú výšku príspevkov uvedených v odsekoch 1, 2 a 3.
               7.   Bez toho, aby bol dotknutý článok 5 ods. 3, príspevky stanovené v odsekoch 1 až 6 zostávajú splatné aj v prípade zrušenia žiadosti.“

               4.

               Článok 4 sa mení takto:

                           a)

                           Odsek 1 sa nahrádza takto:
                           „1.   Ak je žiadateľom MSP, ak sa jeho sídlo nachádza v rozvojovej krajine alebo ak ide o verejnú výskumnú inštitúciu so sídlom v EÚ, ktorej žiadosť sa týka projektu financovaného najmä z verejného sektora, finančné príspevky uvedené v článku 3 ods. 1 až 4 sa znížia o 50 %.“

                           b)

                           Odsek 3 sa nahrádza takto:
                           „3.   Na žiadateľov uvedených v článku 4 ods. 1 sa nevzťahuje článok 3 ods. 6.“

               5.

               Článok 5 sa mení takto:

                           a)

                           Odseky 1, 2 a 3 sa nahrádzajú takto:
                           „1.   Žiadateľ poskytne dôkaz o tom, že referenčnému laboratóriu Spoločenstva uhradil príspevok uvedený v článku 3 ods. 1, 3 a/alebo 4, a to vo chvíli, keď mu predkladá vzorky potravín a krmív a ich kontrolné vzorky v súlade s článkom 5 ods. 3 písm. j) alebo článkom 17 ods. 3 písm. j) nariadenia (ES) č. 1829/2003.
                           2.   V prípade potreby úplného postupu validácie, ako sa ustanovuje v článku 3 ods. 2, RLS písomne oznámi žiadateľovi túto skutočnosť a požiada ho o úhradu sumy v súlade s uvedeným ustanovením, a to predtým, než pristúpi k fáze 4 validačného postupu (medzilaboratórne skúšanie).
                           3.   RLS v súlade s článkom 3 ods. 6 písomne oznámi žiadateľovi odhadovanú výšku ďalších nákladov, ak očakáva, že náklady na validáciu metódy detekcie navrhovanej žiadateľom presiahnu výšku finančných príspevkov uvedených v článku 3 ods. 1 až 4 aspoň o 50 %.
                           Ak do jedného mesiaca od dátumu prijatia oznámenia žiadateľ žiadosť zruší, príspevok uvedený v článku 3 ods. 6 sa nemusí uhradiť.
                           RLS po dokončení validácie metódy detekcie písomne oznámi žiadateľovi skutočné a riadne odôvodnené náklady na vykonanie validácie metódy detekcie a požiada o úhradu príspevku v súlade s článkom 3 ods. 6.“

                           b)

                           Odsek 5 sa vypúšťa.

                           c)

                           Prvý pododsek odseku 7 sa nahrádza takto:
                           „Príspevky uvedené v odsekoch 2 a 3 musí žiadateľ uhradiť do 45 dní odo dňa prijatia oznámenia. Fáza 4 (medzilaboratórne skúšanie) procesu validácie sa začne až po prijatí týchto príspevkov.“

               6.

               V článku 6 sa odsek 2 nahrádza týmito odsekmi 2 a 3:
               „2.   Spomedzi národných referenčných laboratórií uvedených v prílohe II sa náhodne zvolia tie, ktoré sa zúčastnia na medzinárodnom medzilaboratórnom validačnom skúšaní a od RLS dostanú 2 400 EUR ako príspevok na náklady spojené s účasťou. V prípade článku 4 ods. 1 sa táto suma pomerne zníži.
               3.   RLS a národné referenčné laboratóriá uvedené v prílohe II, ktoré sa zúčastnia na validačnej štúdii, uzatvoria písomnú dohodu s cieľom vymedziť vzájomné vzťahy, predovšetkým vo finančných záležitostiach.“

               7.

               V prílohe I sa písmeno a) nahrádza takto:

                           „a)

                           byť akreditované podľa normy EN ISO/IEC 17025 o všeobecných požiadavkách na spôsobilosť skúšobných a kalibračných laboratórií alebo ekvivalentnej medzinárodnej normy, čím sa zaručí, že laboratóriá:

                                       —

                                       majú pracovníkov s potrebnou kvalifikáciou a primeranou odbornou prípravou v oblasti analytických metód používaných na detekciu a identifikáciu GMO a geneticky modifikovaných potravín a krmív,

                                       —

                                       majú potrebné vybavenie na vykonanie požadovanej analýzy,

                                       —

                                       majú primeranú administratívnu infraštruktúru,

                                       —

                                       majú dostatočnú kapacitu na spracúvanie údajov potrebných na vypracovanie technických správ a na umožnenie rýchlej komunikácie s ostatnými laboratóriami, ktoré sa zúčastňujú na testovaní a validácii metód detekcie.

                                 Laboratóriá uvedené v prílohe II k tomuto nariadeniu, ktoré ešte neboli akreditované, sa môžu zúčastňovať na uvedených činnostiach do 31. decembra 2014, ak laboratórium vyhlási, že je v procese akreditácie a poskytne RLS dôkaz o technickej spôsobilosti;“.

               8.

               Príloha II sa nahrádza prílohou k tomuto nariadeniu.

         Článok 2
   Prechodné opatrenia
   Na žiadateľov, ktorí dostali potvrdenie žiadosti o povolenie zo strany príslušného vnútroštátneho orgánu podľa nariadenia (ES) č. 1829/2003 pred nadobudnutím účinnosti tohto nariadenia, sa naďalej uplatňujú články 3 až 5 nariadenia (ES) č. 1981/2006, týkajúceho sa finančných príspevkov.
   Článok 3
   Nadobudnutie účinnosti
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch v súlade so zmluvami.
      V Bruseli 7. februára 2014

            Za Komisiu

            predseda

         José Manuel BARROSO

      (1)  Ú. v. EÚ L 268, 18.10.2003, s. 1.

      (2)  Ú. v. EÚ L 368, 23.12.2006, s. 99.

      (3)  Ú. v. EÚ L 157, 8.6.2013, s. 1.

      PRÍLOHA

            „PRÍLOHA II

               Národné referenčné laboratóriá, ktoré pomáhajú referenčnému laboratóriu Spoločenstva pri testovaní a validácii metód detekcie, ako sa uvádza v článku 6 ods. 1

               Belgique/België

                        —

                        Centre wallon de Recherches agronomiques (CRA-W),

                        —

                        Institut Scientifique de Santé Publique (ISP) — Wetenschappelijk Instituut Volksgezondheid (WIV),

                        —

                        Instituut voor Landbouw- en Visserijonderzoek (ILVO);

               Bulgaria

                        —

                        Национален цeнтър по обществено здраве и анaлизи (НЦОЗА), София, Сектор ГМО;

               Česká republika

                        —

                        Výzkumný ústav rostlinné výroby, v.v.i. (VÚRV), Praha;

               Danmark

                        —

                        Danmarks Tekniske Universitet, DTU Fødevareinstituttet, Afdeling for Toksikologi og Risikovurdering (1),

                        —

                        Ministeriet for Fødevarer, Landbrug og Fiskeri, Fødevarestyrelsen, Sektion for Plantediagnostik, Ringsted;

               Deutschland

                        —

                        Chemisches und Veterinäruntersuchungsamt (CVUA) Freiburg,

                        —

                        Landwirtschaftliches Technologiezentrum Augustenberg (LTZ),

                        —

                        Bayerisches Landesamt für Gesundheit und Lebensmittelsicherheit (LGL),

                        —

                        Landeslabor Berlin-Brandenburg, Berlin,

                        —

                        Landeslabor Berlin-Brandenburg, Frankfurt/Oder,

                        —

                        Institut für Hygiene und Umwelt der Hansestadt Hamburg,

                        —

                        Landesbetrieb Hessisches Landeslabor — Standort Kassel,

                        —

                        Landesamt für Landwirtschaft, Lebensmittelsicherheit und Fischerei (LALLF) Mecklenburg-Vorpommern,

                        —

                        Niedersächsisches Landesamt für Verbraucherschutz und Lebensmittelsicherheit (LAVES) — Lebensmittel- und Veterinärinstitut Braunschweig/Hannover,

                        —

                        Landesuntersuchungsamt Rheinland-Pfalz — Institut für Lebensmittelchemie Trier,

                        —

                        Landwirtschaftliche Untersuchungs- und Forschungsanstalt (LUFA) Speyer,

                        —

                        Landesamt für Verbraucherschutz — Abteilung D Veterinärmedizinische, mikro- und molekularbiologische Untersuchungen, Saarland,

                        —

                        Staatliche Betriebsgesellschaft für Umwelt und Landwirtschaft, Geschäftsbereich Labore Landwirtschaft, Sachsen,

                        —

                        Landesuntersuchungsanstalt für das Gesundheits- und Veterinärwesen Sachsen (LUA),

                        —

                        Landesamt für Verbraucherschutz Sachsen-Anhalt — Fachbereich Lebensmittelsicherheit,

                        —

                        Landeslabor Schleswig-Holstein,

                        —

                        Thüringer Landesamt für Verbraucherschutz (TLV),

                        —

                        Bundesinstitut für Risikobewertung (BfR),

                        —

                        Bundesamt für Verbraucherschutz und Lebensmittelsicherheit (BVL);

               Eesti

                        —

                        Tallinna Tehnikaülikooli (TTÜ) geenitehnoloogia instituut, DNA analüüsi labor;

               Éire

                        —

                        Food and Environment Research Agency (FERA) Sand Hutton, York;

               Elláda

                        —

                        Ελληνικός Γεωργικός Οργανισμός ‚ΔΗΜΗΤΡΑ‘, Γενική Διεύθυνση Αγροτικής Έρευνας, Ινστιτούτο Τεχνολογίας Γεωργικών Προϊόντων, Εργαστήριο Γενετικής Ταυτοποίησης, Αθήνα,

                        —

                        Υπουργείο Οικονομικών, Γενική Γραμματεία Δημοσίων Εσόδων, Γενική Διεύθυνση Γενικού Χημείου του Κράτους (ΓΧΚ), Διεύθυνση Τροφίμων; Αθήνα;

               España

                        —

                        Centro Nacional de Alimentación, Agencia Española de Seguridad Alimentaria y Nutrición (CNA-AESAN),

                        —

                        Laboratorio Arbitral Agroalimentario del Ministerio de Agricultura, Alimentación y Medio Ambiente (LAA-MAGRAMA);

               France

                        —

                        Groupement d’Intérêt Public — Groupe d’Etude et de contrôle des Variétés et des Semences (GIP-GEVES),

                        —

                        Laboratoire du Service Commun des Laboratoires (SCL) d’Illkirch-Graffenstaden,

                        —

                        Laboratoire de la Santé des Végétaux (ANSES), Angers;

               Hrvatska

                        —

                        Odsjek za kvantifikaciju GMO i procjenu rizika, Hrvatski zavod za javno zdravstvo;

               Italia

                        —

                        Centro di Ricerca per la Sperimentazione in Agricoltura, Centro di Sperimentazione e Certificazione delle Sementi (CRA-SCS), Sede di Tavazzano — Laboratorio,

                        —

                        Istituto Superiore di Sanità, Dipartimento di Sanità Pubblica Veterinaria e Scurezza Alimentare — Reparto OGM e xenobiotici di origine fungina (ISS-DSPVSA),

                        —

                        Istituto Zooprofilattico Sperimentale delle Regioni Lazio e Toscana, Centro di Referenza Nazionale per la Ricerca di OGM (CROGM);

               Kypros

                        —

                        Γενικό Χημείο του Κράτους (ΓΧΚ);

               Latvija

                        —

                        Pārtikas drošības, dzīvnieku veselības un vides zinātniskais institūts ‚BIOR‘;

               Lietuva

                        —

                        Nacionalinio maisto ir veterinarijos rizikos vertinimo instituto Molekulinės biologijos ir Genetiškai modifikuotų organizmų tyrimų skyrius;

               Luxembourg

                        —

                        Laboratoire National de Santé (LNS), Division du contrôle des denrées alimentaires;

               Magyarország

                        —

                        Nemzeti Élelmiszerlánc-biztonsági Hivatal (NÉBIH);

               Malta

                        —

                        LGC Limited UK;

               Nederland

                        —

                        RIKILT — Wageningen UR,

                        —

                        Nederlandse Voedsel en Waren Autoriteit (NVWA);

               Österreich

                        —

                        Österreichische Agentur für Gesundheit und Ernährungssicherheit GmbH — Institut für Lebensmittelsicherheit Wien, Abteilung für Molekular- und Mikrobiologie (AGES — MOMI),

                        —

                        Umweltbundesamt GmbH;

               Polska

                        —

                        Instytut Hodowli i Aklimatyzacji Roślin (IHAR); Laboratorium Kontroli Genetycznie Modyfikowanych Organizmów, Błonie,

                        —

                        Instytut Zootechniki — Państwowy Instytut Badawczy, Krajowe Laboratorium Pasz, Lublin,

                        —

                        Państwowy Instytut Weterynaryjny — Państwowy Instytut Badawczy, Puławy,

                        —

                        Regionalne Laboratorium Badań Żywności Genetycznie Modyfikowanej w Tarnobrzegu;

               Portugal

                        —

                        Laboratório de OGM, Instituto Nacional de Investigação Agrária e Veterinária (INIAV), Unidade Estratégica de Investigação e Serviços de Sistemas Agrários e Florestais e Sanidade Vegetal (UEIS-SAFSV);

               România

                        —

                        Laboratorul Național de Referință pentru OMG din alimente și furaje, Institutul de Diagnostic și Sănătate Animală, București;

               Slovenija

                        —

                        Kmetijski inštitut Slovenije (KIS), Ljubljana,

                        —

                        Nacionalni inštitut za biologijo (NIB), Ljubljana;

               Slovensko

                        —

                        Ústredný kontrolný a skúšobný ústav poľnohospodársky, Oddelenie molekulárnej biológie NRL Bratislava,

                        —

                        Štátny veterinárny a potravinový ústav, Dolný Kubín (State Veterinary and Food Institute Dolný Kubín);

               Suomi/Finland

                        —

                        Tullilaboratorio,

                        —

                        Elintarviketurvallisuusvirasto Evira;

               Sverige

                        —

                        Livsmedelsverket (SLV);

               United Kingdom

                        —

                        Food and Environment Research Agency (FERA),

                        —

                        LGC Limited (LGC),

                        —

                        Science and Advice for Scottish Agriculture (SASA)“.

         (1)  Do 1. januára 2014.


title: VYKONÁVACIE NARIADENIE KOMISIE (EÚ) …/... ktorým sa mení vykonávacie nariadenie (EÚ) č. 615/2014 o pravidlách uplatňovania nariadenia Európskeho parlamentu a Rady (EÚ) č. 1306/2013 a nariadenia Európskeho parlamentu a Rady (EÚ) č. 1308/2013, pokiaľ ide o pracovné programy na podporu sektora olivového oleja a stolových olív

text:
               VYKONÁVACIE NARIADENIE KOMISIE (EÚ) …/...

               z 9. 8. 2017,

               ktorým sa mení vykonávacie nariadenie (EÚ) č. 615/2014 o pravidlách uplatňovania nariadenia Európskeho parlamentu a Rady (EÚ) č. 1306/2013 a nariadenia Európskeho parlamentu a Rady (EÚ) č. 1308/2013, pokiaľ ide o pracovné programy na podporu sektora olivového oleja a stolových olív

               EURÓPSKA KOMISIA,

               so zreteľom na Zmluvu o fungovaní Európskej únie,

               so zreteľom na nariadenie Európskeho parlamentu a Rady (EÚ) č. 1306/2013 zo 17. decembra 2013 o financovaní, riadení a monitorovaní spoločnej poľnohospodárskej politiky a ktorým sa zrušujú nariadenia Rady (EHS) č. 352/78, (ES) č. 165/94, (ES) č. 2799/98, (ES) č. 814/2000, (ES) č. 1290/2005 a (ES) č. 485/2008
                  1
               , a najmä na jeho články 57 ods. 2, 58 ods. 4, 62 ods. 2 a článok 66 ods. 4,

               so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007
                  2
               , a najmä na jeho článok 31,

               keďže:

               (1)Na základe skúseností získaných počas realizácie trojročných pracovných programov, ktoré sa začali 1. apríla 2015, by sa mali niektoré ustanovenia vykonávacieho nariadenia Komisie (EÚ) č. 615/2014
                  3
                zjednodušiť alebo spresniť. Zároveň je vhodné ešte viac znížiť administratívnu záťaž pre prevádzkovateľov a vnútroštátne správne orgány.

               (2)Rok realizácie pracovných programov sa začína 1. apríla, a to v rámci zmeny schválených pracovných programov v prípade zlúčenia prijímajúcich organizácií, a preto by samostatné pracovné programy zlúčených prijímajúcich organizácií mali pokračovať v súbežnej a oddelenej realizácii až do začiatku roka realizácie, ktorý nasleduje po roku realizácie, v ktorom došlo k zlúčeniu. V tejto súvislosti by sa mali niektoré podmienky na prijatie zmien pracovného programu upraviť tak, aby bolo jasné, že nedôjde k destabilizácii rozpočtu vyčleneného na príslušnú oblasť.

               (3)S cieľom lepšie zosúladiť žiadosti o vyplatenie preddavkov s likviditou príjemcu by mali mať členské štáty možnosť povoliť prijímajúcim organizáciám predkladať žiadosti o vyplatenie preddavkov počas realizácie trojročného pracovného programu.

               (4)Mala by sa stanoviť minimálna výška zábezpeky, ktorú treba zložiť pri podávaní žiadosti o schválenie pracovného programu na to, aby sa zabezpečila realizácia schváleného pracovného programu. Pravidlá uvoľňovania zábezpeky v súvislosti s preddavkami pred koncom každého roka realizácie pracovného programu by mali byť pružnejšie a mali by sa zosúladiť s pravidlami týkajúcimi sa platby finančných prostriedkov EÚ.

               (5)Vzhľadom na to, že hlavným cieľom prísnych lehôt na predloženie žiadosti o platbu je dodržiavanie ročného rozpočtového cyklu, by mali mať členské štáty väčšiu pružnosť pri určovaní lehoty na podanie žiadosti o platbu, pokiaľ členské štáty zrealizujú platby do 15. októbra kalendárneho roka, v ktorom sa končí rok realizácie pracovného programu.

               (6)S cieľom zabrániť ťažkostiam s likviditou by mal byť počas každého roka realizácie pracovného programu k dispozícii systém čiastkových platieb na náhradu už vynaložených výdavkov.

               (7)V záujme zjednodušenia by malo byť možné overovať dodržiavanie podmienok na uznanie príjemcov len na základe dokumentov.

               (8)Napokon, niektoré dátumy týkajúce sa oznamovania určitých informácií Komisii a krížové odkazy medzi niektorými ustanoveniami vykonávacieho nariadenia (EÚ) č. 615/2014 by mali byť vyjadrené zrozumiteľnejšie.

               (9)Vykonávacie nariadenie (EÚ) č. 615/2014 by sa preto malo zodpovedajúcim spôsobom zmeniť.

               (10)Pracovné programy schválené pred 1. aprílom 2018 by sa mali až do ukončenia týchto programov naďalej riadiť ustanoveniami vykonávacieho nariadenia (EÚ) č. 615/2014 uplatniteľnými v čase ich schválenia.

               (11)Opatrenia stanovené v tomto nariadení sú v súlade so stanoviskom Výboru pre spoločnú organizáciu poľnohospodárskych trhov,

               PRIJALA TOTO NARIADENIE:

               Článok 1

               Vykonávacie nariadenie (EÚ) č. 615/2014 sa mení takto:

               1.Článok 2 sa mení takto:

               a)v odseku 3 sa prvý pododsek nahrádza takto:

               „Ak sa prijímajúce organizácie zlúčili do jednej organizácie a predtým realizovali samostatné pracovné programy, pokračujú v súbežnej a oddelenej realizácii svojich pracovných programov do 31. marca roku, ktorý nasleduje po zlúčení.“;

               b)v odseku 6 sa písmená c) a d) nahrádzajú takto:

               „c)nedôjde k destabilizácii rozpočtu prideleného na príslušnú oblasť podľa článku 3 ods. 1 delegovaného nariadenia (EÚ) č. 611/2014;

               d)prevod finančných prostriedkov z dotknutého opatrenia na iné opatrenia v rámci príslušnej oblasti nepresahuje 40 000 EUR.“

               2.Články 3 a 4 sa nahrádzajú takto:

               „Článok 3

               Vyplácanie preddavkov

               1. Prijímajúca organizácia môže podať žiadosti o vyplatenie preddavkov do dátumov, ktoré má stanoviť členský štát.

               2. Celková výška preddavkov vyplatených na príslušný rok realizácie pracovného programu nesmie prekročiť 90 % pôvodne schválenej výšky pomoci na daný pracovný program.

               3. Členský štát môže stanoviť minimálnu výšku preddavkov a lehoty platieb preddavkov.

               Článok 4

               Zábezpeky, ktoré sa majú zložiť

               1. Zábezpeka uvedená v článku 7 ods. 3 písm. g) delegovaného nariadenia (EÚ) č. 611/2014 je vo výške aspoň 10 % požadovaných finančných prostriedkov Únie.

               2. Preddavky uvedené v článku 3 sa vyplatia pod podmienkou zloženia zábezpeky v súlade s kapitolou IV delegovaného nariadenia Komisie (EÚ) č. 907/2014*. Táto zábezpeka je vo výške 110 % preddavku.

               3. Pred dňom, ktorý určí členský štát, ale najneskôr do konca každého roka realizácie pracovného programu môžu prijímajúce organizácie podať príslušnému členskému štátu žiadosť o uvoľnenie zábezpeky uvedenej v odseku 2. Okrem dokumentov uvedených v článku 5 ods. 2 písm. b) a c) sprevádza žiadosť aj podrobný opis etáp pracovného programu, ktoré sa už vykonali, rozdelených podľa oblastí a opatrení uvedených v článku 3 delegovaného nariadenia (EÚ) č. 611/2014. Členský štát tieto dokumenty skontroluje a uvoľní zábezpeku zodpovedajúcu príslušným výdavkom najneskôr v priebehu druhého mesiaca nasledujúceho po mesiaci, v ktorom bola zábezpeka zložená.

               ----------------------

               Delegované nariadenie Komisie (EÚ) č. 907/2014 z 11. marca 2014, ktorým sa dopĺňa nariadenie Európskeho parlamentu a Rady (EÚ) č. 1306/2013, pokiaľ ide o platobné agentúry a ostatné orgány, finančné hospodárenie, schvaľovanie účtovných závierok, zábezpeky a používanie eura (Ú. v. EÚ L 255, 28.8.2014, s. 18).“

               3.Článok 5 sa mení takto:

               a)odsek 1 sa nahrádza takto:

               „1.
                     Na účely vyplatenia finančných prostriedkov EÚ podľa článku 29 ods. 2 nariadenia (EÚ) č. 1308/2013 predloží prijímajúca organizácia platobnej agentúre členského štátu žiadosť o financovanie v kalendárnom roku, v ktorom sa skončí realizácia pracovného programu, a to najneskôr v deň, ktorý určí členský štát, čím sa umožní súlad s odsekom 5

               Platobná agentúra členského štátu môže prijímajúcim organizáciám vyplatiť zostatok finančných prostriedkov Únie zodpovedajúci každému roku realizácie pracovného programu po tom, ako na základe výročnej správy uvedenej v článku 9 alebo inšpekčnej správy uvedenej v článku 7 overí, že sa obe tranže preddavku uvedené v článku 3 skutočne použili.“;

               b)v odseku 5 sa prvá veta nahrádza takto:

               „Najneskôr do 15. októbra kalendárneho roka, v ktorom sa skončí realizácia pracovného programu, a po preskúmaní sprievodných dokladov a vykonaní kontrol uvedených v článku 6 členský štát vyplatí zodpovedajúce finančné prostriedky EÚ a prípadne uvoľní zábezpeku uvedenú v článku 4 ods. 2.“

               4.Vkladá sa tento článok 5a:

               „Článok 5a

               Čiastkové platby

               1.
                     Členské štáty môžu prijímajúcim organizáciám povoliť požiadať o platbu časti pomoci zodpovedajúcej sumám, ktoré sa už v rámci pracovného programu vynaložili.

               2.
                     Žiadosti uvedené v odseku 1 sa môžu podať kedykoľvek, no maximálne dvakrát za každý rok realizácie pracovného programu. Okrem dokumentov uvedených v článku 5 ods. 2 písm. b) a c) sprevádza žiadosti aj podrobný opis etáp pracovného programu, ktoré sa už vykonali, rozdelených podľa oblastí a opatrení uvedených v článku 3 delegovaného nariadenia (EÚ) č. 611/2014.

               3.
                     Platby súvisiace so žiadosťami uvedenými v odseku 1 neprekročia 80 % časti pomoci zodpovedajúcej sumám, ktoré sa už na príslušné obdobie v rámci pracovného programu vynaložili. Členské štáty môžu stanoviť minimálnu výšku čiastkových platieb a lehoty na podávanie žiadostí.“

               5.V článku 6 sa dopĺňa tento odsek 6:

               „6.
                     Členské štáty môžu overovať dodržiavanie podmienok na uznanie príjemcov, ako sa uvádza v odseku 1 písm. a), len na základe dokumentov.“

               6.Článok 10 sa mení takto:

               a) odsek 1 sa mení takto:

               i)úvodná veta sa nahrádza takto:

               „Príslušné orgány najneskôr do 31. januára pred začatím nového trojročného pracovného programu oznámia Komisii vnútroštátne opatrenia zavedené na vykonávanie tohto nariadenia, a najmä v súvislosti s:“;

               ii)písmená c) a d) sa nahrádzajú takto:

               „c)s minimálnou výškou finančných prostriedkov Únie pridelených na konkrétne oblasti uvedené v článku 5 delegovaného nariadenia (EÚ) č. 611/2014, cieľmi a prioritami sektora olivového oleja uvedenými v článku 6 ods. 1 písm. a) uvedeného delegovaného nariadenia a s kvantitatívnymi a kvalitatívnymi ukazovateľmi uvedenými v článku 7 ods. 3 písm. f) uvedeného delegovaného nariadenia;

               d)s dňami uvedenými v článku 5 ods. 1 a článku 5a ods. 3 tohto nariadenia;“;

               b)v odseku 3 sa úvodná veta nahrádza takto:

               Príslušné orgány najneskôr 20. októbra po každom roku realizácie pracovného programu predložia Komisii správu o vykonávaní tohto nariadenia, ktorá musí obsahovať minimálne tieto prvky:“.

               Článok 2

               Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie.

               Uplatňuje sa na pracovné programy, ktoré sa začnú od 1. apríla 2018 a na ich schvaľovacie procesy.

               Toto nariadenie je záväzné v celom rozsahu a priamo uplatniteľné vo všetkých členských štátoch.

               V Bruseli 9. 8. 2017

                     Za Komisiu

                     predseda
                     Jean-Claude JUNCKER

                     (1)
                  Ú. v. EÚ L 347, 20.12.2013, s. 549.

                     (2)

                     Ú. v. EÚ L 347, 20.12.2013, s. 671

                  .

                     (3)
                  Vykonávacie nariadenie Komisie (EÚ) č. 615/2014 zo 6. júna 2014 o pravidlách uplatňovania nariadenia Európskeho parlamentu a Rady (EÚ) č. 1306/2013 a nariadenia Európskeho parlamentu a Rady (EÚ) č. 1308/2013, pokiaľ ide o pracovné programy na podporu sektora olivového oleja a stolových olív (

                     Ú. v. EÚ L 168, 7.6.2014, s. 95

                  ).


title: VYKONÁVACIE NARIADENIE KOMISIE (EÚ) …/... ktorým sa mení vykonávacie nariadenie (EÚ) 2016/1240, pokiaľ ide o nakladanie s intervenčnými zásobami pre program rozdeľovania potravín najodkázanejším osobám

text:
               VYKONÁVACIE NARIADENIE KOMISIE (EÚ) …/...

               z 16. 8. 2017,

               ktorým sa mení vykonávacie nariadenie (EÚ) 2016/1240, pokiaľ ide o nakladanie s intervenčnými zásobami pre program rozdeľovania potravín najodkázanejším osobám

               EURÓPSKA KOMISIA,

               so zreteľom na Zmluvu o fungovaní Európskej únie,

               so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007
                  1
               , a najmä na jeho článok 20 písm. i),

               keďže:

               (1)V súlade s článkom 16 ods. 2 nariadenia (EÚ) č. 1308/2013 s výrobkami nakúpenými v rámci verejnej intervencie (ďalej len „intervenčné výrobky“) možno naložiť tak, že sa sprístupnia pre program rozdeľovania potravín najodkázanejším osobám v Únii (ďalej len „program“), ako je stanovené v príslušných právnych aktoch Únie.

               (2)V článku 23 ods. 4 nariadenia Európskeho parlamentu a Rady (EÚ) č. 223/2014
                  2
                sa stanovuje, že potraviny, ktoré sa majú rozdeľovať najodkázanejším osobám v Únii, možno získať z používania, zo spracovania alebo z predaja intervenčných výrobkov, za predpokladu, že je to ekonomicky najvýhodnejšia možnosť a nespôsobí neprimerané oneskorenie pri dodávke potravín.

               (3)Hoci delegované nariadenie Komisie (EÚ) 2016/1238
                  3
                obsahuje ustanovenia o zložení zábezpeky pri predkladaní ponuky alebo ponuky do verejnej súťaže na nakladanie s intervenčnými výrobkami v rámci programu, vykonávacie nariadenie Komisie (EÚ) 2016/1240
                  4
                neobsahuje podrobné pravidlá postupov týkajúcich sa výrobkov sprístupnených pre tento program.

               (4)Keď sú k dispozícii intervenčné výrobky a prevládajúce trhové podmienky dovoľujú s nimi nakladať, Komisia by mala mať možnosť rozhodnúť, aby sa tieto výrobky sprístupnili pre program. Na tento účel by Komisia mala stanoviť množstvo, ktoré sa má sprístupniť, a členské štáty, ktoré si želajú dostávať časť sprístupneného množstva, by o to mali požiadať.

               (5)Ak celkové požadované množstvo prekročí celkové dostupné množstvo, výrobky by sa mali prideliť úmerne k požadovaným množstvám. Okrem toho by rozdelenie dostupných objemov medzi členské štáty malo byť v súlade s kritériami, ktoré vymedzí Komisia v súvislosti s umiestnením výrobkov.

               (6)Keďže intervenčné výrobky môžu mať rôzny charakter a rozličné vlastnosti, najvhodnejšie a najúčinnejšie spôsoby nakladania s nimi na účely programu môžu byť odlišné. Preto treba stanoviť príslušné procesné pravidlá vrátane určitých termínov.

               (7)Odhliadnuc od používania alebo spracovania intervenčných výrobkov, prípadná účinná možnosť je predaj prostredníctvom verejných súťaží organizovaných členskými štátmi, ktorým bola pridelená časť množstva sprístupnená pre program. Mali by sa stanoviť osobitné pravidlá predaja prostredníctvom takýchto verejných súťaží. S cieľom zabrániť riziku narušenia príslušných trhov pri predaji prostredníctvom verejných súťaží je vhodné určiť minimálnu cenu, pod ktorú nemožno akceptovať žiadnu ponuku.

               (8)Vykonávacie nariadenie (EÚ) 2016/1240 by sa preto malo zodpovedajúcim spôsobom zmeniť.

               (9)Opatrenia stanovené v tomto nariadení sú v súlade so stanoviskom Výboru pre spoločnú organizáciu poľnohospodárskych trhov,

               PRIJALA TOTO NARIADENIE:

               Článok 1

               Vykonávacie nariadenie (EÚ) 2016/1240 sa mení takto:

               1.V hlave II sa pridáva táto kapitola IV:

               „Kapitola IV

               Nakladanie s výrobkami z intervencie pre program rozdeľovania potravín najodkázanejším osobám v Únii

               Článok 38a

               Sprístupňovanie intervenčných výrobkov pre program

               1.Komisia môže prostredníctvom vykonávacieho nariadenia prijatého v súlade s postupom uvedeným v článku 229 ods. 2 nariadenia (EÚ) č. 1308/2013 sprístupniť intervenčné výrobky pre program rozdeľovania potravín najodkázanejším osobám v Únii uvedený v článku 16 ods. 2 uvedeného nariadenia (ďalej len „program“).

               2.Vykonávacie nariadenie uvedené v odseku 1 musí obsahovať najmä tieto informácie:

               a)druh a množstvo výrobkov, ktoré sa sprístupňujú pre program;

               b)umiestnenie výrobkov sprístupnených pre program, a kritériá rozdelenia prístupných objemov medzi členskými štátmi na základe ich umiestenia;

               c)spôsob, akým sa má nakladať s výrobkami v súlade s článkom 23 ods. 4 druhým pododsekom nariadenia Európskeho parlamentu a Rady (EÚ) č. 223/2014* (priame používanie, spracovanie alebo predaj) v záujme ich sprístupnenia pre program tak, aby šlo o ekonomicky najvýhodnejšiu možnosť vzhľadom na charakter a vlastnosti výrobkov;

               d)ak sa majú výrobky predať v súlade s článkom 38b tohto nariadenia, výška zábezpeky, ktorá sa má zložiť v súlade s článkom 4 písm. a) delegovaného nariadenia (EÚ) 2016/1238, a cena, pod ktorú výrobky nemožno predať.

               3.Členské štáty, ktoré majú záujem o pridelenie časti alebo celého množstva uvedeného v odseku 2 písm. a), predložia Komisii žiadosť do 10 pracovných dní po uverejnení vykonávacieho nariadenia uvedeného v odseku 1. V tejto žiadosti sa uvedie druh a množstvo (vyjadrené v tonách) požadovaných výrobkov. Množstvo požadované členským štátom nesmie prekročiť množstvo uvedené v odseku 2 písm. a).

               4.Komisia do 20 pracovných dní po uverejnení vykonávacieho nariadenia uvedeného v odseku 1 bez uplatnenia postupu uvedeného v článku 229 ods. 2 alebo 3 nariadenia (EÚ) č. 1308/2013 prijme vykonávacie nariadenie, ktorým:

               a)pridelí určité množstvo každému členskému štátu, ktorý predložil žiadosť;

               b) uvedie umiestnenie dostupných objemov podľa rozdelenia medzi členské štáty v súlade s kritériami uvedenými v odseku 2 písm. b).

               Na účely písmena a) prvého pododseku, ak celkové množstvo požadované členskými štátmi presiahne množstvo uvedené v odseku 2 písm. a), dané množstvo sa rozdelí medzi členské štáty úmerne k množstvu, ktoré požadujú.

               5. Ak je množstvo pridelené členskému štátu o 50 % nižšie než požadované množstvo, členský štát sa môže zriecť množstva, ktoré mu bolo pridelené, a to tak, že informuje Komisiu o svojom rozhodnutí do 10 pracovných dní po uverejnení vykonávacieho nariadenia, podľa ktorého boli výrobky pridelené. Tieto výrobky už nebudú k dispozícii pre program podľa daného osobitného vykonávacieho nariadenia.

               Článok 38b

               Predaj intervenčných výrobkov sprístupnených pre program

               1.Ak sa vo vykonávacom nariadení uvedenom v článku 38a ods. 1 stanovuje, že s výrobkami sprístupnenými pre program sa musí naložiť predajom, uplatňujú sa odseky 2 až 7 tohto článku.

               2.Platobná agentúra členského štátu, ktorému boli pridelené výrobky v súlade s článkom 38a ods. 4, otvorí verejnú súťaž na predaj výrobkov do 40 pracovných dní po uverejnení vykonávacieho nariadenia, podľa ktorého boli výrobky pridelené.

               Ak boli členskému štátu pridelené výrobky v držbe platobnej agentúry v inom členskom štáte, platobná agentúra, ktorá má dané výrobky v držbe, poskytne platobnej agentúre predávajúcej výrobky informácie uvedené v článku 29 ods. 2 písm. d) až g) do 10 pracovných dní po uverejnení vykonávacieho nariadenia, podľa ktorého boli výrobky pridelené.

               3.Ak platobná agentúra členského štátu, ktorému boli pridelené výrobky v držbe platobnej agentúry v inom členskom štáte, predá všetky tieto výrobky alebo ich časť, platobná agentúra predávajúca výrobky zaplatí platobnej agentúre, ktorá ich má v držbe, účtovnú hodnotu uvedenú v článku 16 ods. 2 nariadenia (EÚ) č. 1308/2013. Táto platba sa uskutoční do štyroch pracovných dní po tom, čo bola od prevádzkovateľa prijatá platba sumy zodpovedajúcej jeho ponuke. Platobná agentúra, ktorá má výrobky v držbe, vydá príkaz na vyskladnenie uvedený v článku 37 tohto nariadenia do piatich pracovných dní po prijatí platby od platobnej agentúry predávajúcej výrobky.

               4.Do 10 pracovných dní po tom, čo platobná agentúra predávajúca výrobky prijala od prevádzkovateľa platbu sumy zodpovedajúcej jeho ponuke, táto agentúra prevedie orgánu, ktorému Komisia uhrádza platby podľa nariadenia (EÚ) č. 223/2014, rozdiel medzi predajnou cenou a účtovnou hodnotou výrobkov vynásobený predaným množstvom. Táto prevedená suma sa použije na financovanie nákupu a rozdelenia potravín pre najodkázanejšie osoby popri zdrojoch, ktoré sú už k dispozícii v rámci operačného programu.

               5.Všetky administratívne náklady súvisiace s predajom výrobkov znáša platobná agentúra predávajúca výrobky.

               6.Na verejnú súťaž otvorenú platobnou agentúrou v súlade s odsekom 2 tohto článku sa uplatňuje kapitola II delegovaného nariadenia (EÚ) 2016/1238 a hlava II kapitola III tohto nariadenia, s výnimkou článku 28 ods. 2, článku 29 ods. 2 písm. b), článku 30 ods. 1 písm. a) a e), článku 31, článku 32 ods. 2, článku 33 ods. 2 druhého pododseku a článku 36 tohto nariadenia. Na príslušné rozhodnutie členského štátu sa uplatňuje mutatis mutandis článok 32 ods. 1 a článok 33 ods. 3. Na účely článku 30 ods. 1 písm. g) sa výška zábezpeky stanovenej vo vykonávacom nariadení, ktorým sa vyhlasuje predaj, chápe ako suma zábezpeky stanovenej vo vykonávacom nariadení uvedenom v článku 38a ods. 1.

               7.Ak sa do piatich mesiacov po uverejnení vykonávacieho nariadenia, podľa ktorého došlo k prideleniu výrobkov, nepredajú žiadne alebo niektoré z týchto výrobkov pridelených členskému štátu, predmetné výrobky už nebudú k dispozícii v rámci daného osobitného vykonávacieho nariadenia.

               ---------------

                  * Nariadenie Európskeho parlamentu a Rady (EÚ) č. 223/2014 z 11. marca 2014 o Fonde európskej pomoci pre najodkázanejšie osoby (Ú. v. EÚ L 72, 12.3.2014, s. 1).“

               2.V článku 65 ods. 1 písm. d) sa bod ii) nahrádza takto:

               „ii) informácie o nakladaní s výrobkami pre program rozdeľovania potravín pre najodkázanejšie osoby vrátane príslušnej sumy (rozdiel medzi predajnou cenou a účtovnou hodnotou) a okamih, keď sa táto suma prevedie na orgán, ktorému Komisia uhrádza platby podľa nariadenia (EÚ) č. 223/2014 v súlade s článkom 38b ods. 4 tohto nariadenia.“

               Článok 2

               Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie.

               Toto nariadenie je záväzné v celom rozsahu a priamo uplatniteľné vo všetkých členských štátoch.

               V Bruseli 16. 8. 2017

                     Za Komisiu

                     predseda
                     Jean-Claude JUNCKER

                     (1)
                  Ú. v. EÚ L 347, 20.12.2013, s. 671.

                     (2)
                  Nariadenie Európskeho parlamentu a Rady (EÚ) č. 223/2014 z 11. marca 2014 o Fonde európskej pomoci pre najodkázanejšie osoby (Ú. v. EÚ L 72, 12.3.2014, s. 1).

                     (3)
                  Delegované nariadenie Komisie (EÚ) 2016/1238 z 18. mája 2016, ktorým sa dopĺňa nariadenie Európskeho parlamentu a Rady (EÚ) č. 1308/2013, pokiaľ ide o verejnú intervenciu a pomoc na súkromné skladovanie (Ú. v. EÚ L 206, 30.7.2016, s.15).

                     (4)
                  Vykonávacie nariadenie Komisie (EÚ) 2016/1240 z 18. mája 2016, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1308/2013, pokiaľ ide o verejnú intervenciu a pomoc na súkromné skladovanie (Ú. v. EÚ L 206, 30.7.2016, s. 71).